ट्रंप दिन भर - कुछ अहम करार और बातचीत
डोनाल्ड ट्रंप अपनी 36 घंटे की भारत यात्रा के दूसरे दिन मंगलवार को दिल्ली पहुंचे। लेकिन इस दौरान दिल्ली सुलग रही है। दिमाग के एक कोने में दिल्ली की हिंसा को रखते हुए ट्रंप की यात्रा की चमक-दमक देखिये। अपने हिंदुस्तान की तस्वीर देखिये। ये तस्वीर दर्द से भरी होगी।
-प्रधानमंत्री नरेंद्र मोदी और अमेरिका के राष्ट्रपति डोनाल्ड ट्रंप के बीच दिल्ली में हैदराबाद हाउस में मुलाकात हुई। इसके बाद दोनों नेताओं ने संयुक्त बयान भी जारी किया। मोदी ने कहा कि दोनों देशों के बीच 3 साल में व्यापार में डबल डिजिट में बढ़ोतरी हुई है। बाइलेटरल ट्रेड के क्षेत्र में भी दोनों देशों के बीच सकारात्मक वार्ता हुई। हम एक बड़ी ट्रेड डील पर भी सहमत हुए हैं। इसके सकारात्मक परिणाम निकलेंगे।
- भारत और अमेरिका के बीच करीब 3 अरब डॉलर की डिफेंस डील पर मुहर लगी है। इन सौदे में अमेरिका से 24 एमएच-60 रोमियो हेलिकॉप्टर और 6 एच 64ई अपाचे हेलीकॉप्टर भारत लेगा।
- भारतीय नौसेना इस तरह के मल्टीरोल हेलीकॉप्टर की मांग बहुत पहले से कर रही थी। एमएच-60 रोमियो सी हॉक हेलीकॉप्टर पनडुब्बियों और पोतों पर अचूक निशाना साधने में सक्षम हैं। यह हेलीकॉप्टर समुद्र में तलाश एवं बचाव कार्यों में भी उपयोगी है।
- एमएच 60 रोमियो हेलीकॉप्टर दुश्मन के जंगी जहाजों को ट्रैक कर उनके हमलों को रोकने के लिए परिष्कृत लड़ाकू प्रणालियों- सेंसर, मिसाइल और टॉरपीडो से लैस हैं। भारत ने एमएच-60 रोमियो को 2.6 अरब अमेरिकी डॉलर में डील किया है।भारतीय वायु सेना ने 22 अपाचे हेलीकॉप्टरों की खरीद के लिए अमेरिकी सरकार के साथ समझौता किया।
- मोदी ने कहा कि इंडो पैसिफिक में हमें एक ऐसे साझेदार की जरूरत है जो नियमों को मानता है। हमने इस बात पर सहमति जतायी है कि बुनियादी ढाँचों से जुड़े प्रोजेक्ट के लिए स्थायी और पारदर्शी वित्तपोषण (फंडिग) की जरुरत पर सहमत हुए हैं।
- देश कनेक्टिविटी इन्फ्रास्ट्रक्चर के विकास पर भी सहमत हैं। यह एक-दूसरे के ही नहीं, बल्कि दुनिया के हित में है। रक्षा, तकनीक, ग्लोबल कनेक्टिविटी, ट्रेड और पीपुल टू पीपुल टाई-अप पर दोनों देशों के बीच सकारात्मक चर्चा हुई।
- मोदी ने कहा तेल और गैस के लिए भारत के लिए अमेरिका के लिए महत्वपूर्ण स्रोत बन गया है। फ्यूल हो या न्यूक्लियर एनर्जी, हमें नई ऊर्जा मिल रही है।
-साझा बयान में ट्रंप ने कहा कि मोदी के साथ बातचीत में 21.5 हजार करोड़ रुपए के रक्षा सौदे को सहमति दी है। दोनों देश आतंकवाद को खत्म करने के लिए काम करेंगे।
-ट्रंप ने कहा कि हम ऑस्ट्रलिया, इंडिया, जापान और यूनाइटेड स्टेटस के आपसी सहयोग से बनने वाले क्वाड ( quad) के लिए प्रतिबद्ध है।
-राष्ट्रपति ट्रंप ने मादक पदार्थ और इससे जुड़ी परेशानियों से निपटने को प्राथमिकता दी है। हमारे बीच मादक पदार्थों की तस्करी, मादक पदार्थ से जुड़े आतंकवाद और संगठित अपराध जैसी गम्भीर परेशानियों को लेकर एक नए तंत्र पर भी सहमति बनी।
- अमेरिका के राष्ट्रपति डोनाल्ड ट्रम्प ने भारतीय सीईओज के साथ भी मुलाकात की। इनसे मिलने के बाद ट्रम्प ने कहा- जब मैं दोबारा चुनाव जीतूंगा, तो मुझे लगता है कि बाजार में रॉकेट की तरह उछाल आएगा। चुनाव आ रहे हैं। हमें लगता है कि हम चुनाव जीत जाएंगे, क्योंकि हमने हेल्थकेयर, जॉब्स और मिलिट्री के क्षेत्र में बहुत काम किया है। हमने टैक्स की दरें घटाई हैं, रेगुलेशन कम किया है। जहां तक नौकरियों की बात है, सरकार सिर्फ इसमें मदद कर सकती है। असली नौकरियां तो प्राइवेट सेक्टर देता है। अगर मैं चुनाव नहीं जीता तो आप ऐसी गिरावट देखेंगे, जाे आपने पहले कभी नहीं देखी होगी।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva